Ehdotus: neuvoston asetus eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2000 annetun asetuksen (EY) N:o 2742/1999 muuttamisesta neljännen kerran /* KOM/2000/0514 lopull. */





Ehdotus: NEUVOSTON ASETUS eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2000 annetun asetuksen (EY) N:o 2742/1999 muuttamisesta neljännen kerran (komission esittämä) PERUSTELUT Neuvoston asetuksessa (EY) N:o 2742/1999 vahvistetaan muun muassa tonnikalan kalastusmahdollisuudet ja niihin liittyvät edellytykset itäisellä Atlantilla sekä Välimerellä vuodeksi 2000. Yhteisön kiintiö (18 590 tonnia) vastaa Kansainvälisen Atlantin tonnikalojen suojelukomission (ICCAT) yhteisölle myöntämää kiintiötä. Marraskuussa 1999 pidetyssä ICCAT:n vuosikokouksessa yhteisölle kuitenkin myönnettiin vuodelta 1998 jäänyt 2 581 tonnin ylimääräinen tonnikalan määrä, joka voidaan siirtää vuodelle 2000. Tämä määrä saatiin ottamalla huomioon tarkistus ICCAT:n vuosiksi 1993 ja 1994 vahvistamiin saalislukuihin, joita pidetään perustana vuoden 1998 saalisrajoituksille. Yhteisö haki kyseistä tarkistusta ICCAT:ssa neuvoston asetuksen (EY) N:o 65/98 asiaa koskevien säännösten mukaisesti. Komissio sitoutui joulukuussa 1999 pidetyssä kalastusasiain neuvostossa esittämään ehdotuksen neuvostolle yhteisön vuoden 2000 tonnikalakiintiön mukauttamiseksi edellä mainitun ylijäämän vuoksi ja ottaen huomioon jäsenvaltioiden vuoden 1998 kiintiöissä kalastamatta jätetyt tai liikakalastetut määrät. Vuodelle 2000 siirretyn 2 581 tonnin määrän jakaminen perustuu siihen, missä määrin jäsenvaltiot olivat osallisia yhteisön vuoden 1998 ylijäämän syntymiseen. Neuvostoa kehotetaan hyväksymään tämä ehdotus, jotta kalastajat pääsevät käyttämään uusia kalastusmahdollisuuksiaan ja jatkamaan kalastusta asianmukaisin edellytyksin. Ehdotus: NEUVOSTON ASETUS eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2000 annetun asetuksen (EY) N:o 2742/1999 muuttamisesta neljännen kerran EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 [1] ja erityisesti sen 8 artiklan 4 kohdan, [1] EYVL L 389, 31.12.1992, s. 1. ottaa huomioon komission ehdotuksen, sekä katsoo seuraavaa: (1) 17 päivänä joulukuuta 1999 annetussa asetuksessa (EY) N:o 2742/1999 vahvistetaan eräiden kalakantojen ja kalakantaryhmien kalastusmahdollisuudet ja niihin liittyvät edellytykset vuodeksi 2000. (2) Komissio sai 19 päivänä joulukuuta 1997 annetulla asetuksella (EY) N:o 65/98 valtuudet tarkistaa saalislukuja Kansainvälisessä Atlantin tonnikalojen suojelukomissiossa (ICCAT) ja mukauttaa yhteisölle vuodeksi 1998 vahvistettuja kiintiöitä vastaavasti. (3) ICCAT hyväksyi marraskuussa 1998 pidetyssä vuosikokouksessaan tarkistuksen vuoden 1993 ja 1994 saalislukuihin, jotka ovat perustana vuoden 1998 saalisrajoituksille. (4) ICCAT vahvisti marraskuussa 1999 pidetyssä vuosikokouksessaan, että yhteisön saaliit jäivät tarkistettujen tietojen perusteella 2 581 tonnia alle vuodeksi 1998 vahvistettujen saalisrajoitusten. (5) Vuodelle 2000 siirretyn 2 581 tonnin määrän jakaminen perustuu siihen, missä määrin jäsenvaltiot olivat osallisia yhteisön vuoden 1998 ylijäämän syntymiseen. (6) Asetus (EY) N:o 2742/1999 olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (EY) N:o 2742/1999 seuraavasti: Korvataan liitteessä I F olevat tiedot liitteessä olevilla vastaavilla tiedoilla. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE >TAULUKON PAIKKA>